Държавен вестник, бр. 100, 2015 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  100
3. „Възстановим ДДС“ е ДДС, подлежащ 
на възстановяване от компетентен орган по 
приходите съгласно разпоредбите на ЗДДС, 
и представлява недопустим разход по тази 
наредба. 
4. „Заинтересована страна“ е група лица 
с общ интерес и възможности, свързани с 
реализиране на стратегия за ВОМР, вклю-
чително и като потенциални получатели на 
финансова помощ и ползватели на резултати 
от нейното изпълнение.
5. „Изкуствено създадени условия“ са ин-
вестиции, за които е установена функционална 
несамостоятелност и/или изкуствено създаде-
ни условия за получаване на помощта с цел 
осъществяване на предимство в противоречие 
с целите на мярката.
6. „Инвестиция“ са средствата, вложени 
за придобиване на активи.
7. „Интензитет на помощта“ е съотноше-
нието на публичното финансиране спрямо 
допустимите разходи по проекта, изразено 
в процент.
8. „Кандидат“ е лице, подало заявление за 
одобрение на проект към стратегия за ВОМР.
9. „Мярка“ е съвкупност от дейности, спо-
собстващи за прилагане на приоритетите на 
програмите по чл. 2, ал. 2.
10. „Невъзстановим ДДС“ е ДДС, непод-
лежащ на възстановяване от компетентен 
орган по приходите съгласно разпоредбите 
на ЗДДС, и представлява допустим разход 
по тази наредба. 
11. „Независими оферти“ са оферти, пода-
дени от лица, които не се намират в следната 
свързаност помежду си или спрямо канди-
дата/получателя на финансовата помощ или 
спрямо МИГ за разходи по чл. 22, ал. 2, в 
това число собствениците и управителите на 
лицата – оференти:
а) едното участва в управлението на юри-
дическото лице на другото;
б) съдружници;
в) съвместно контролират пряко трето лице;
г) участват пряко в управлението или в 
капитала на друго лице, поради което между 
тях могат да се уговарят условия, различни 
от обичайните;
д) едното лице притежава повече от полови-
ната от броя на гласовете в общото събрание 
на другото лице;
е) лицата, чиято дейност се контролира 
пряко или косвено от трето лице – физическо 
или юридическо;
ж) лицата, едното от които е търговски 
представител на другото.
12. „Нередност“ е понятие по смисъла 
на чл. 2, параграф 1, т. 36 от Регламент 
№ 1303/2013 г.
13. „Неопреодолима сила или извънредно 
обстоятелство“ е понятие по смисъла на чл. 2, 
параграф 2 от Регламент (ЕС) № 1306/2013 
на Европейския парламент и на Съвета от 
17 декември 2013 г. относно финансирането, 
управлението и мониторинга на общата сел-
скостопанска политика и за отмяна на регла-
менти (ЕИО) № 352/78, (ЕО) № 165/94, (ЕО) 
№ 2799/98, (ЕО) № 814/2000, (ЕО) № 1290/2005 
и (ЕО) № 485/2008 на Съвета (ОВ, L, бр. 347 
от 20 декември 2013 г.).
14. „Обикновена подмяна“ е замяна на 
дълготраен актив с друг, която не води до 
качествени или количествени изменения на 
произведения продукт. 
15. „Обособена част от проекта“ е завър-
шен етап на изпълнение на проекта, който е 
обособен и е доведен до самостоятелна степен 
на завършеност.
16. „Операция“ е понятие по смисъла на 
чл. 2, т. 9 от Регламент (ЕС) № 1303/2013.
17. „Очевидна грешка“ е писмена грешка, 
грешка в пресмятането или други подобни 
очевидни неточности, която може да бъде 
непосредствено установена при техническа 
проверка на информацията, съдържаща се в 
документите. 
18. „Получател на финансова помощ“ е лице, 
с което е сключен договор за предоставяне на 
финансова помощ за изпълнение на проект 
към стратегията за ВОМР.
19. „Последна покана за подбор на МИГ 
и на стратегии за ВОМР“ е поканата, по ко-
ято е обявен последният наличен бюджет по 
подмярката.
20. „Представител на нестопанския сектор“ 
е лице, регистрирано по Закона за юридиче-
ските лица с нестопанска цел или по Закона 
за народните читалища, както и физическо 
лице, самоопределящо се като представител 
на този сектор. Физическото лице декларира 
писмено принадлежността си към този сек-
тор. Общински съветник, кмет, заместник-
кмет или служител в община, кметство или 
район, самоопределил се като представител 
на нестопанския сектор или представляващ 
друг представител на нестопанския сектор, 
не може да бъде член на колективния упра-
вителен орган на МИГ.
21. „Представител на публичния сектор“ 
може да бъде служител на централната или 
териториалната администрация на изпълни-
телната власт, на общината, на общинския 
съвет, кмет и заместник-кмет на община, 
кметство или район, кметски наместник, 
общински съветник и областен управител, 
който представлява съответния орган въз 
основа на писмено решение, представено на 
МИГ, както и публично лице, което получава 
финансиране от държавния или общинския 
бюджет.